En compliment de la Llei 19/2014, de 29 de desembre, de transparència, accés a la informació pública i bon govern, i fins que no estigui finalitzada la construcció i sigui operativa la pàgina web del Consorci urbanístic pel desenvolupament del sector d'activitats econòmiques Rocarodona-Olvan, conformat per l'INCASÒL i per l'Ajuntament d'Olvan, mitjançant aquest enllaç a la seu electrònica de l'INCASÒL es garanteix la transparència de l'activitat pública i el dret d'accés de les persones a la informació i la documentació públiques d'aquesta entitat de dret públic, donant publicitat activa a tota aquella informació subjecta al règim de transparència legalment establert.
El Consorci té per objecte la promoció i la implantació d'un nou àmbit d'activitats econòmiques i industrials al municipi d'Olvan, que per la seva situació, característiques i dimensions té un caràcter supramunicipal i fins i tot comarcal, atesa la manca de sòl urbanitzable d'aquests usos a la comarca del Berguedà.
Aquesta entitat de dret públic està conformada per l'INCASÒL i per l'Ajuntament d'Olvan, té naturalesa autonòmica, es constitueix com una entitat urbanística especial i opera com a Administració urbanística actuant en els termes que estableixen els articles 22 i 23 del Decret legislatiu 1/2010, de 3 d'agost, pel qual s'aprova el Text refós de la Llei d'urbanisme de Catalunya.
El seu règim orgànic, funcional i financer està regulat en els Estatuts d'aquesta entitat de dret públic, que van ser aprovats per acord del Govern de la Generalitat de 22 de maig de 2007 (DOGC núm. 4896 d'1 de juny de 2007), i pel Ple de l'Ajuntament d'Olvan el 5 d'octubre de 2007.
La primera sessió constitutiva del Consorci es va celebrar el 18 d'octubre de 2007.
Actualment, el domicili del Consorci està situat al carrer Còrsega, 273, 4a planta, 08008, de Barcelona (seu de l'INCASÒL), en compliment de l'acord adoptat pel Consell General del Consorci reunit en sessió número 15 de 20 d'abril de 2016.
D'acord amb els citats Estatuts, el Consorci es regeix pels òrgans següents:
Si bé els Estatuts preveuen la figura del gerent del Consorci, el Consell General d'aquesta entitat mai ha nomenat cap gerent.
COMISSIÓ EXECUTIVA DEL CONSORCI
En compliment d'allò que disposa l'article 121 de la Llei 40/2015, d'1 d'octubre, de Règim Jurídic del Sector Públic, el personal al servei d'aquest Consorci procedeix exclusivament de les administracions participants i l'entitat no disposa de personal contractat en règim laboral o eventual.
Aquest Consorci està constituït com a entitat urbanística especial i opera com a Administració urbanística actuant per desenvolupar i executar urbanísticament el sector d'activitats econòmiques Rocarodona-Olvan.
Per tant, al tractar-se d'un Consorci urbanístic, aquesta entitat no convoca ni atorga cap tipus de subvencions o altres tipus d'ajusts públics que hagin de ser publicats en compliment de la normativa de transparència".
Per tal de donar compliment allò que disposen el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, així com la Llei orgànica 3/2018, de 5 de de desembre, de protecció de dades personals i garantia dels drets digitals, i fins que no estigui finalitzada la construcció i sigui operativa la pàgina web del Consorci urbanístic pel desenvolupament del sector d'activitats econòmiques Rocarodona-Olvan, mitjançant aquest enllaç a la seu electrònica de l'INCASÒL s'incorpora informació relativa al Registre d'activitats de tractament (RAT) i a la persona delegada de protecció de dades (DPD) del Consorci.
El RAT recull la informació relativa als tractaments duts a terme pel Consorci i inclou, per a cada tractament, la informació següent:
El/la DPD és la persona encarregada de vetllar pel dret fonamental a la protecció de dades personals i de supervisar el compliment de la normativa reguladora.
D'altra banda, s'incorpora un enllaç al Portal de transparència de l'INCASÒL que inclou informació genèrica relativa a:
Espai de Protecció dades de l'Institut Català de Sòl
El planejament urbanístic vigent en el sector d'activitats econòmiques Rocarodona-Olvan ve conformat pel "Text refós del Pla parcial urbanístic a l'àmbit del polígon d'activitats econòmiques d'Olvan", promogut pel Consorci urbanístic Rocarodona Olvan, i tramès per l'Ajuntament d'Olvan, al qual va donar la seva conformitat la Comissió Territorial d'Urbanisme de la Catalunya Central mitjançant l'acord de data 30 de setembre de 2008, en compliment de l'acord d'aprovació definitiva de la Comissió Territorial d'Urbanisme de Barcelona adoptat en data 28 de juliol de 2008.
Aquest planejament va esdevenir executiu mitjançant la publicació d'aquests acords i de la Normativa urbanística corresponent en el DOGC núm. 5302 de 22 de gener de 2009.
A l'enllaç de sota es pot accedir al Registre de Planejament Urbanístic de Catalunya, del Departament de Territori i Sostenibilitat de la Generalitat, mitjançant el qual es garanteix la publicitat telemàtica i l'accés immediat al contingut del citat planejament urbanístic en vigor i dels documents que el conformen el pla, així com als acords d'aprovació corresponents adoptats per l'Administració de la Generalitat.
Pla parcial urbanístic a l'àmbit del polígon d'activitats econòmiques